pythainlp/thaigov-v2-corpus-22032023 huggingface dataset:
วันจันทร์ที่ 30 สิงหาคม 2564
สรรพากรชี้แจงประเด็นเรื่องการถูกเรียกเก็บภาษีย้อนหลังของผู้ค้าขาย
ตามที่มีข่าวในสื่อออนไลน์ระบุมีข้อกังวลเรื่องภาษีของผู้ค้าขาย เนื่องจากกรมสรรพากรส่งแบบประเมินภาษีปี ๒๕๖๓ ให้พ่อค้าแม่ค้าที่เข้าร่วมโครงการของรัฐบาล แต่ได้รับในปี ๒๕๖๔ ทำให้เข้าใจผิดว่าถูกเรียกเก็บภาษีย้อนหลัง
ตามที่มีข่าวในสื่อออนไลน์ว่านายสรวุฒิ เนื่องจำนงค์ ส.ส.ชลบุรี พรรคพลังประชารัฐ ระบุมีข้อกังวลเรื่องภาษีของผู้ค้าขาย เนื่องจากกรมสรรพากรส่งแบบประเมินภาษีปี ๒๕๖๓ ให้พ่อค้าแม่ค้าที่เข้าร่วมโครงการของรัฐบาล เช่น “คนละครึ่ง” แต่ได้รับในปี ๒๕๖๔ ทำให้เข้าใจผิดว่าถูกเรียกเก็บภาษีย้อนหลัง อีกทั้งโครงการประเภทนี้เป็นโครงการระยะสั้น เป้าหมายคือการกระตุ้นเศรษฐกิจ จึงไม่ควรประเมินรายได้ภาษีในส่วนนี้ นั้น
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร ชี้แจงถึงกรณีดังกล่าว ดังนี้
๑. ในการประกอบกิจการในปี พ.ศ. ๒๕๖๓ ผู้ประกอบกิจการที่เป็นบุคคลธรรมดา ไม่ว่าจะประกอบกิจการที่เข้าร่วมโครงการของรัฐ หรือไม่ หากผู้ประกอบการมีรายได้ถึงเกณฑ์ที่กฎหมายกำหนด ก็มีหน้าที่ต้องนำรายได้มายื่นแบบแสดงรายการเพื่อเสียเงินได้บุคคลธรรมดาภายในวันที่ ๓๑ มีนาคม พ.ศ.๒๕๖๔ อย่างไรก็ดี กรมสรรพากรได้ขยายเวลาการยื่นแบบฯ จากวันที่ ๓๑ มีนาคม ๒๕๖๔ ไปเป็นวันที่ ๓๐ มิถุนายน ๒๕๖๔ เพื่อช่วยเหลือสภาพคล่องของผู้ประกอบการ
๒. กรมสรรพากรได้ทำการส่งจดหมายแจ้งเตือนผู้เงินได้ให้ยื่นแบบแสดงรายการเสียภาษีเงินได้ภายในเวลาที่กฎหมายกำหนดไม่ให้หลงลืม เพื่อผู้ประกอบการจะได้ไม่มีภาระเบี้ยปรับ เงินเพิ่ม กรณียื่นแบบภาษีเงินได้ล่าช้ากว่ากำหนด
๓. การเสียภาษีเงินได้บุคคลธรรมดาเป็นการประเมินตนเองของผู้ประกอบการ ซึ่งมีหน้าที่นำรายได้ที่ได้รับจากการประกอบการกิจการมายื่นเสียภาษีตามข้อเท็จจริง ส่วนพยานหลักฐานที่จะพิสูจน์การมีรายได้ ก็ขึ้นอยู่กับข้อเท็จจริงของการประกอบกิจการ เช่น ผู้ประกอบการที่จดทะเบียนภาษีมูลค่าเพิ่มต้องมีหลักฐาน การออกใบกำกับภาษี ใบเสร็จรับเงิน เป็นต้น สำหรับหลักฐานบัญชีเงินฝากธนาคาร เป็นเพียงข้อเท็จจริงหนึ่ง ที่จะทำให้ผู้ประกอบการรับรู้ถึงรายได้ของตนเองเท่านั้น นอกจากนั้นกรมสรรพากรได้พัฒนากระบวนการทางอิเล็กทรอนิกส์ในการจดทะเบียน ยื่นแบบภาษี ชำระภาษี และคืนภาษี ทุกขั้นตอนผ่านระบบ Tax from Home ซึ่งเป็นการช่วยอำนวยความสะดวกให้ผู้ประกอบการ ผ่านทางเว็บไซด์กรมสรรพากร www.rd.go.th
๔. กรมสรรพากร ขอยืนยันว่า การที่กรมฯ ส่งหนังสือไปแจ้งเตือนผู้ประกอบการ ไม่ได้มีเป้าหมายจะเรียกเก็บภาษีจากผู้ประกอบการที่เข้าร่วมโครงการของรัฐบาลโดยเฉพาะแต่อย่างใด แต่เป็นการแจ้งเตือนผู้ประกอบการว่าท่านมีเงินได้ถึงเกณฑ์ที่กฎหมายกำหนดและมีหน้าที่ต้องยื่นแบบฯ เท่านั้น และไม่ได้เป็นการประเมินภาษีแต่อย่างใด”
สอบถามเพิ่มเติมได้ที่สำนักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร.๑๑๖๑
กรมสรรพากร สำนักงานเลขานุการกรม
โทร. ๐ ๒๒๗๒ ๙๕๒๙-๓๐ โทรสาร ๐ ๒๖๑๗ ๓๓๒๔
หรือศูนย์สารนิเทศสรรพากร (RD Intelligence Center) โทร. ๑๑๖๑
วันพุธที่ 13 เมษายน 2565
การปรับปรุงแผนการบริหารหนี้สาธารณะ ประจำปีงบประมาณ 2565 ครั้งที่ 2
เมื่อวันที่ 12 เมษายน 2565 คณะรัฐมนตรีได้มีมติอนุมัติ เรื่อง การปรับปรุงแผนการบริหารหนี้สาธารณะ ประจำปีงบประมาณ 2565 ครั้งที่ 2
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า เมื่อวันที่ 12 เมษายน 2565 คณะรัฐมนตรีได้มีมติอนุมัติ เรื่อง การปรับปรุงแผนการบริหารหนี้สาธารณะ ประจำปีงบประมาณ 2565 ครั้งที่ 2 โดยมีรายละเอียด ดังนี้
การปรับปรุงแผนการบริหารหนี้สาธารณะ ประจำปีงบประมาณ 2565 ครั้งที่ 2 มีวัตถุประสงค์เพื่อรองรับความพร้อมในการดำเนินการลงทุนโครงสร้างพื้นฐานให้สอดคล้องกับความก้าวหน้าของโครงการและรองรับความผันผวนของราคาน้ำมันในตลาดโลก จึงจำเป็นต้องปรับแผนการกู้เงินสำหรับโครงการลงทุนให้สะท้อนกับความคืบหน้าของโครงการ อาทิ โครงการระบบรถไฟฟ้าและรถไฟทางคู่ แผนงานเปลี่ยนระบบสายไฟฟ้าอากาศเป็นสายไฟฟ้าใต้ดิน และโครงการพัฒนาที่อยู่อาศัย ตลอดจนปรับแผนการกู้เงินเพื่อเสริมสภาพคล่องและสนับสนุนการดำเนินกิจการ ปรับแผนการบริหารหนี้เดิมโดยการยืดอายุหนี้ที่ครบกำหนด และบริหารความเสี่ยงด้านอัตราดอกเบี้ยและอัตราแลกเปลี่ยนให้สอดคล้องกับสภาวะตลาด อีกทั้งการพิจารณาการชำระหนี้ตามแผนที่กำหนด ประกอบด้วย 1) แผนการก่อหนี้ใหม่ ปรับเพิ่มสุทธิ 49,619.73 ล้านบาท จากเดิม 1,365,483.84 ล้านบาท เป็น 1,415,103.57 ล้านบาท 2) แผนการบริหารหนี้เดิม ปรับลดสุทธิ 35,794.42 ล้านบาท จากเดิม 1,536,957.98 ล้านบาท เป็น 1,501,163.56 ล้านบาท และ 3) แผนการชำระหนี้ ปรับเพิ่มสุทธิ 1,035.29 ล้านบาท จากเดิม 362,233.72 ล้านบาท เป็น 363,269.01 ล้านบาท
หนี้สาธารณะคงค้าง ณ สิ้นเดือนกุมภาพันธ์ 2565 มีจำนวน 9,828,268.17 ล้านบาท โดยประมาณร้อยละ 70 ของหนี้สาธารณะเป็นเงินกู้เพื่อการลงทุนในโครงสร้างพื้นฐานด้านต่างๆ อาทิเช่น คมนาคม การศึกษาและวิทยาศาสตร์ เศรษฐกิจและสังคมสาธารณูปการ และสาธารณสุข เป็นต้น
ทั้งนี้ เมื่อปรับปรุงแผนการบริหารหนี้สาธารณะ ประจำปีงบประมาณ 2565 ครั้งที่ 2 สัดส่วนหนี้สาธารณะต่อ GDP ณ สิ้นปีงบประมาณ 2565 คาดว่า จะอยู่ที่ร้อยละ 62.76 ซึ่งยังอยู่ภายใต้กรอบในการบริหารหนี้สาธารณะตามกฎหมายว่าด้วยวินัยการเงินการคลังที่ร้อยละ 70
สำนักนโยบายและแผน สำนักงานบริหารหนี้สาธารณะ
โทร. 02 265 8050 ต่อ 5517
วันอังคารที่ 16 พฤศจิกายน 2564
นายกรัฐมนตรีเป็นประธานในพิธีเปิดใช้ “ท่าเรือปากเมง เปิดประตูสู่อันดามัน” เชื่อมหมู่เกาะต่างๆ รองรับการเปิดประเทศกระตุ้นเศรษฐกิจของประเทศ
นายกรัฐมนตรีเป็นประธานในพิธีเปิดใช้ “ท่าเรือปากเมง เปิดประตูสู่อันดามัน” เชื่อมหมู่เกาะต่างๆ รองรับการเปิดประเทศกระตุ้นเศรษฐกิจของประเทศ
วันนี้ (16 พ.ย. 64) เวลา 14.20 น. นายธนกร วังบุญคงชนะ โฆษกประจำสำนักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิด “ท่าเรือปากเมง เปิดประตูสู่อันดามัน” ณ ตําบลไม้ฝาด อําเภอสิเกา จังหวัดตรัง หนึ่งในแผนพัฒนาท่าเรือ ปี 2561 – 2567 ยกระดับมาตรฐานความปลอดภัย ในการสนับสนุนการท่องเที่ยวฝั่งอันดามัน จํานวน 13 ท่า ดําเนินการแล้วเสร็จจํานวน 5 ท่า ได้แก่ ท่าเรือสุระกุล จังหวัดพังงา ท่าเรือเกาะลันตาใหญ่ ท่าเรือสวนสาธารณะธารา ท่าเรือท่าเลน จังหวัดกระบี่ รวมถึงท่าเรือปากเมง จังหวัดตรัง เตรียมพร้อมต้อนรับนักท่องเที่ยวที่มาเที่ยวทางทะเลฝั่งอันดามัน
นายกรัฐมนตรี กล่าวดีใจที่ได้มาพบพี่น้องชาวจังหวัดตรัง ที่มีแหล่งท่องเที่ยวที่สวยงาม มีชายฝั่งทะเลที่สวยงามที่มีชื่อเสียงเป็นที่ยอมรับในระดับโลก ทั้งฝั่งทะเลอ่าวไทยและอันดามัน ทราบดีทุกคนไทยมีรอยยืนที่สวยงาม ทุกคนคือคนไทยด้วยกันมีชาติ ศาสน์ พระกษัตริย์ เป็นรากฐานสำคัญของประเทศไทย
นายกรัฐมนตรียังกล่าวว่า รัฐบาลได้บริหารประเทศภายใต้ยุทธศาสตร์ชาติ 20 ปี สร้างความหลากหลายด้านการท่องเที่ยว การพัฒนาโครงสร้างพื้นฐานเชื่อมไทยเชื่อมโลก และโครงข่ายคมนาคมไร้รอยต่อ การพัฒนาโครงสร้างพื้นฐานทางน้ำ ให้มีมาตรฐานความปลอดภัย สุขภาพ การให้บริการต่างๆ การเข้าถึงแหล่งท่องเที่ยวได้อย่างเท่าเทียม เพื่อส่งเสริมศักยภาพการท่องเที่ยวของประเทศให้สามารถแข่งขันกับประเทศอื่นๆ ทั้งในระดับภูมิภาคและระดับนานาชาติ นอกจากนี้ ยังสนับสนุนภาคธุรกิจ การท่องเที่ยว เกิดการสร้างงานและกระจายรายได้ไปสู่ท้องถิ่น ลดความเหลื่อมล้ำ ยกระดับคุณภาพชีวิตของประชาชนอย่างยั่งยืน สร้างรายได้ให้กับประเทศโดยรวม ตามนโยบายไม่ทิ้งใครไว้ข้างหลัง ตลอดจนผลักดันให้ประเทศไทยเป็นจุดหมายปลายทางแห่งการท่องเที่ยวสำราญทางน้ำ ด้วยการยกระดับการท่องเที่ยวแบบวิถีใหม่
โอกาสนี้ นายกรัฐมนตรียังขอให้ทุกคน สืบสาน รักษา ต่อยอดตามพระราชปณิธานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ด้วย ร่วมกันสร้างความเข้าใจซึ่งกันและกัน เพราะทุกอย่างต้องพึ่งพาซึ่งกัน ทุกคนต้องช่วยกันรักษากฎหมายให้ดีที่สุด เพื่อนำประเทศชาติไปสู่ความมั่นคง มั่งคั่งและยั่งยืน
จากนั้น นายกรัฐมนตรีทำพิธีปล่อยขบวนเรือท่องเที่ยว พร้อมพูดคุยกับผู้ประกอบการและนักท่องเที่ยวอย่างเป็นกันเอง โดยขอให้ให้ทุกคนปฏิบัติตามมาตรการสาธารณสุขอย่างเคร่งครัด ณ ท่าเทียบเรือฯ ก่อนเดินทางกลับกรุงเทพมหานคร
...............
กลุ่มประชาสัมพันธ์และเผยแพร่ สำนักโฆษก
วันอังคารที่ 15 กุมภาพันธ์ 2565
ปิดอ่าวไทย ห้ามทำประมงชั่วคราว รักษาสมดุลทรัพยากร
วันอังคารที่ 15 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสร้างสมดุลระหว่างการใช้ประโยชน์และการรักษาทรัพยากรธรรมชาติ จึงประกาศปิดอ่าวไทยตอนกลาง ห้ามทำประมงชั่วคราวครอบคลุมพื้นที่บางส่วนของ จ.ประจวบคีรีขันธ์ จ.ชุมพร จ.สุราษฎร์ธานี ระหว่างวันที่ 15 ก.พ. – 15 พ.ค.65 รวม 90 วัน ต่อด้วยเขตชายฝั่งทะเลและเขตต่อเนื่องปลายแหลมเขาม่องไล่ ถึง อ.หัวหิน จ.ประจวบคีรีขันธ์ ระหว่างวันที่ 16 พ.ค.-14 มิ.ย.65 รวม 30 วัน เพื่ออนุรักษ์พ่อแม่พันธุ์สัตว์น้ำที่มีไข่แก่ และสัตว์น้ำวัยอ่อนให้มีโอกาสเจริญเติบโต ฟื้นฟูทรัพยากรสัตว์น้ำให้อุดมสมบูรณ์อย่างต่อเนื่องเพื่อการใช้ประโยชน์อย่างยั่งยืน ทั้งนี้ หากผู้ใดฝ่าฝืนจะมีความผิดตาม ม.70 แห่ง พ.ร.ก.การประมง พ.ศ.2558 มีโทษปรับตั้งแต่ 5,000 บาท – 30 ล้านบาท หรือ ปรับ 5 เท่าของมูลค่าสัตว์น้ำที่ได้
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 18 พฤษภาคม 2565
​โฆษกรัฐบาลเผย นายกฯ ชื่นชมและให้กำลังใจทัพนักกีฬาไทย กวาดแล้ว 43 เหรียญทอง 44 เหรียญเงิน 62 เหรียญทองแดง ในครึ่งทางแรกของการแข่งขันกีฬาซีเกมส์ 2021 ณ ประเทศเวียดนาม
โ​ฆษกรัฐบาลเผย นายกฯ ชื่นชมและให้กำลังใจทัพนักกีฬาไทย กวาดแล้ว 43 เหรียญทอง 44 เหรียญเงิน 62 เหรียญทองแดง ในครึ่งทางแรกของการแข่งขันกีฬาซีเกมส์ 2021 ณ ประเทศเวียดนาม
วันนี้ (18 พฤษภาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมติดตามและยินดีที่นักกีฬาทีมชาติไทยสร้างผลงานที่ยอดเยี่ยมในทุกประเภทกีฬา ในการแข่งขันกีฬาซีเกมส์ 2021 ครั้งที่ 31 ที่จัดขึ้น ณ สาธารณรัฐสังคมนิยมเวียดนาม ระหว่างวันที่ 12-23 พฤษภาคม 2565 จนสามารถคว้ารางวัลในช่วงครึ่งทางแรกไปได้ทั้งหมด 149 เหรียญ แบ่งเป็น 43 เหรียญทอง 44 เหรียญเงิน 62 เหรียญทองแดง ( สถานะ ช่วงค่ำวันที่ 17 พ.ค. 2565 ) พร้อมกันนี้ นายกรัฐมนตรีเชิญชวนให้พี่น้องประชาชนร่วมส่งกำลังใจเชียร์ทัพนักกีฬาไทยในการแข่งขันกีฬาในการแข่งขันปีนี้ให้ประสบความสำเร็จ
นายธนกรฯ กล่าวถึงกีฬาซีเกมส์ในช่วงครึ่งแรกของการแข่งขันว่า นักกีฬาไทยยังคงทำผลงานได้ดีอย่างต่อเนื่อง สามารถชิงเหรียญทองมาให้ชาวไทยได้ร่วมภาคภูมิใจจากการแข่งขันหลากชนิดกีฬา อาทิ ปันจักสีลัต คูราช เปตอง เพาะกาย คิกบ็อกซิ่ง ยูยิตสู บาสเกตบอล วิ่ง ตะกร้อ เทนนิส จักรยานเสือภูเขา ตีกอล์ฟ ว่ายน้ำ กรีฑา เรือคยัค อีสปอร์ต ยิมนาสติก ลีลาศ ขว้างจักร ปิงปอง แม่นเป้า แบดมินตัน และเทควันโด เป็นต้น โดยไทยยังคงรักษาตำแหน่งที่ดีจากการแข่งขันกีฬาซีเกมส์ได้อย่างต่อเนื่อง จากกีฬาวิ่งผลัด 4x100 เมตรทีมหญิงที่สามารถรักษาแชมป์ได้เป็นสมัยที่ 24 กีฬาเซปักตะกร้อชายคว้าแชมป์ทีมชุดชายสมัยที่ 18 และทีมเดี่ยวชายสมัยที่ 15 ในส่วนเซปักตะกร้อหญิงคว้าแชมป์ทีมหญิงเดี่ยวสมัยที่ 11 และทีมชุดหญิงสมัยที่ 6 ไปครอง กีฬาขว้างจักรหญิงคว้าแชมป์เป็นสมัยที่ 6 และกีฬาเขย่งก้าวกระโดดสามารถป้องกันแชมป์ได้เป็นสมัยที่ 2
ทั้งนี้ ทัพนักกีฬาไทยยังสร้างประวัติศาสตร์ชัยชนะแรกให้แก่วงการกีฬาบ้านเรา อาทิ "บิว" ภูริพล บุญสอน เยาวชนวัย 16 ปี ชาวสมุทรปราการ ที่สามารถคว้าเหรียญทองแรกบนเวทีซีเกมส์ได้สำเร็จ เป็นสถิติใหม่ ให้นักกีฬาไทยและสถิติซีเกมส์ในรอบ 23 ปี จากรายการวิ่ง 200 เมตรชาย ถึง 2 ครั้ง ด้วยเวลา 20.37 วินาที ในส่วนของกีฬาปิงปองหญิง "หญิง" สุธาสินี เสวตรบุตร "ทิพย์" อรวรรณ พาระนัง และ "บัว" จิณห์นิภา เสวตรบุตร สร้างประวัติศาสตร์ตบชนะแชมป์เก่า คว้าเหรียญทองประเภททีมหญิงซีเกมส์ได้สำเร็จ หรือในการแข่งขันเรือพาย ฝีพายไทย “ปานวาด ทองนิ่ม” “สุธาสินี อุดหนุน” “กานต์ธิดา หนูรุ่น” และ “พรร์นับพัน พวงไม้มิ่ง” คว้าเหรียญทองแรกจากการแข่งขันเรือคยัค 4 คนหญิง ระยะ 1,000 เมตร ด้วยเวลา 3.40.540 นาที
นายธนกรฯ กล่าวเพิ่มเติมว่า นายกรัฐมนตรีติดตามการแข่งขันกีฬาซีเกมส์อย่างใกล้ชิด เชื่อมั่นในความพยายาม ตั้งใจ และทุ่มเทของทัพนักกีฬากว่าแปดร้อยชีวิต เพื่อมุ่งสู่ความสำเร็จ สร้างชื่อเสียงและความภาคภูมิใจต่อตนเอง ครอบครัว และประเทศชาติ รวมถึงเป็นแรงบันดาลใจให้กับเยาวชนคนรุ่นหลังได้ยึดเป็นแบบอย่าง ทั้งนี้ ขอให้นักกีฬาไทยทุกคนมีความสุขกับการแข่งขันไม่ว่าผลจะออกมาเป็นอย่างไร โดยนายกฯ เชิญชวนพี่น้องประชาชนให้ร่วมกันส่งแรงใจเชียร์ทัพนักกีฬาไทยต่อเนื่อง เพราะการแข่งขันในครึ่งหลังยังมีอีกหลายเกมกีฬาที่ทีมชาติไทยเข้าร่วมแข่งขัน อาทิ ฟุตบอล ฟุตซอล แบดมินตัน วอลเลย์บอล ยิงธนู เป็นต้น ซึ่งล้วนเป็นกีฬาที่น่าลุ้นผล ร่วมกันส่งแรงใจให้กับนักกีฬาไทย
วันศุกร์ที่ 18 กุมภาพันธ์ 2565
รมว.เฮ้ง ห่วงลูกจ้างเหตุเตาหลอมระเบิด สั่งกสร. ลงพื้นที่ตรวจสอบทันที
รมว.แรงงาน ห่วงลูกจ้างเหตุเตาหลอม บริษัท ไฮเอฟฟิซิเอ็นซี่ จำกัด ระเบิด เป็นเหตุให้ลูกจ้างเสียชีวิต 1 ราย สั่งกสร.ตรวจสอบทันที เรียกนายจ้างสอบสาเหตุ 22 กุมภาฯนี้
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า เมื่อวันที่ 17 กุมภาพันธ์ 2565 เกิดอุบัติเหตุเตาหลอมของบริษัท ไฮเอฟฟิซิเอ็นซี่ จำกัดตั้งอยู่เลขที่ 68 ตำบลแปลงยาว อำเภอแปลงยาว จังหวัดฉะเชิงเทรา ระเบิด ทำให้มีลูกจ้างที่ปฏิบัติงานในพื้นที่เสียชีวิต และได้รับบาดเจ็บนั้น กระทรวงแรงงานไม่นิ่งนอนใจ พร้อมกำชับเจ้าหน้าที่หน่วยงานที่เกี่ยวข้องลงพื้นที่ตรวจสอบทันที
นายสุชาติกล่าวต่อไปว่า ตนได้สั่งการให้กรมสวัสดิการและคุ้มครองแรงงานส่งพนักงานตรวจความปลอดภัย ศูนย์ความปลอดภัยในการทำงานเขต 10 ลงพื้นที่เข้าตรวจสอบ พบว่านายชาญชัย เขียวแก่ ผู้รับเหมา(ผู้เสียชีวิต) กำลังซ่อมแซมเตาหลอม ขณะที่เชื่อมท่อส่งก๊าซของเตาหลอม ภายในอาคารของบริษัทฯ เตาหลอมได้เกิดระเบิดขึ้นเนื่องจากยังมีก๊าซอยู่ภายในท่อส่งก๊าซ จึงทำให้เกิดการระเบิด ส่งผลให้นายชาญชัย เขียวแก่เสียชีวิตในที่เกิดเหตุ และมีผู้ได้รับบาดเจ็บอีกจำนวน 4 คน เป็นชาวเมียนมา จำนวน 3 คน และชาวจีน 1 คน ซึ่งเป็นลูกจ้างของบริษัทฯ ขณะนี้ผู้ได้รับบาดเจ็บได้ส่งไปรักษาตัวที่โรงพยาบาลพุทธโสธร อำเภอเมืองฉะเชิงเทรา จังหวัดฉะเชิงเทรา
“วันนี้ผมได้รับรายงานจากนายนิยม สองแก้ว อธิบดีกรมสวัสดิการและคุ้มครองแรงงานว่ากรมสวัสดิการและคุ้มครองแรงงานได้ส่งพนักงานตรวจความปลอดภัย ศูนย์ความปลอดภัยในการทำงานเขต 10 พร้อมทั้งพนักงานตรวจแรงงาน สำนักงานสวัสดิการและคุ้มครองแรงงานจังหวัดฉะเชิงเทรา และหน่วยงานที่เกี่ยวข้องเข้าให้ความช่วยเหลือในวันนี้ เรื่องของการประสานดูแลรักษาพยาบาลผู้บาดเจ็บ สิทธิประโยชน์ตามกฎหมาย และด้านคุ้มครองแรงงาน พร้อมทั้งจะเรียกนายจ้าง และผู้ที่เกี่ยวข้อง เพื่อสอบหาข้อเท็จจริงเพิ่มเติมในวันที่ 22 กุมภาพันธ์ 2565 ว่านายจ้างมีการฝ่าฝืนโดยไม่ปฏิบัติตามพระราชบัญญัติ ความปลอดภัยอาชีวอนามัย และสภาพแวดล้อมในการทํางานพ.ศ. 2554 และกฎกระทรวง กำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัยและสภาพแวดล้อมในการทำงานเกี่ยวกับเครื่องจักร ปั้นจั่น และหม้อน้ำ พ.ศ. 2564 หรือไม่ ซึ่งถ้าหากนายจ้างไม่ปฏิบัติตามกฎหมายดังกล่าวจะดำเนินการตามกฎหมายต่อไป”นายสุชาติ กล่าวทิ้งท้าย
วันอังคารที่ 29 มีนาคม 2565
ครม.อนุมัติงบกลางปี 65 กว่า 199 ล้านบาท ช่วยเหลือส่วนลดค่าก๊าซหุงต้มให้กลุ่มเปราะบางผู้ถือบัตรสวัสดิการแห่งรัฐ 3.6 ล้านคน
ครม.อนุมัติงบกลางปี 65 กว่า 199 ล้านบาท ช่วยเหลือส่วนลดค่าก๊าซหุงต้มให้กลุ่มเปราะบางผู้ถือบัตรสวัสดิการแห่งรัฐ 3.6 ล้านคน
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 29 มีนาคม 2565 ว่า ครม.อนุมัติงบประมาณปี 2565 งบกลาง รายการเงินสำรองจ่ายเพื่อกรณีฉุกเฉินหรือจำเป็น จำนวน 199.65 ล้านบาท ให้กรมธุรกิจพลังงาน เพื่อเป็นค่าใช้จ่ายดำเนินมาตรการบรรเทาผลกระทบด้านราคาก๊าซหุงต้ม (LPG) ในโครงการยกระดับความช่วยเหลือส่วนลดค่าซื้อก๊าซหุงต้มแก่ผู้มีรายได้น้อยผ่านบัตรสวัสดิการแห่งรัฐ ตามที่กระทรวงพลังงานเสนอ ซึ่งโครงการยกระดับความช่วยเหลือส่วนลดค่าซื้อก๊าซหุงต้มแก่ผู้มีรายได้น้อยผ่านบัตรสวัสดิการแห่งรัฐนี้ มุ่งช่วยเหลือกลุ่มเปราะบางที่มีบัตรสวัสดิการแห่งรัฐจำนวน 3.63 ล้านคน คิดเป็นร้อยละ 27 จากผู้ถือบัตรสวัสดิการแห่งรัฐทั้งหมด 13.5 ล้านคน โดยให้ส่วนลดค่าซื้อก๊าซหุงต้ม100 บาทต่อคนต่อ 3 เดือน (จากเดิมที่ได้รับส่วนลด 45 บาทต่อคนต่อ 3 เดือน) ผ่านบัตรสวัสดิการแห่งรัฐเป็นเวลา 3 เดือน ตั้งแต่เดือนเมษายน – มิถุนายน 2565
วันศุกร์ที่ 17 มิถุนายน 2565
​โฆษกรัฐบาลเผยนายกฯ ผลักดันความร่วมมือภาคเกษตรไทย-ซาอุดีฯ ให้ก้าวหน้าเป็นรูปธรรม พร้อมยินดีที่สถานการณ์ส่งออกข้าวในช่วงไตรมาสแรกของปี 2565 มีอัตราการส่งออกเพิ่มขึ้น
​โฆษกรัฐบาลเผยนายกฯ ผลักดันความร่วมมือภาคเกษตรไทย-ซาอุดีฯ ให้ก้าวหน้าเป็นรูปธรรม พร้อมยินดีที่สถานการณ์ส่งออกข้าวในช่วงไตรมาสแรกของปี 2565 มีอัตราการส่งออกเพิ่มขึ้น
วันนี้ (8 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งเสริมและผลักดันความร่วมมือทางด้านสินค้าเกษตรระหว่างไทยและซาอุดีอาระเบียให้มีความก้าวหน้า และมีพัฒนาการอย่างเป็นรูปธรรม หลังกรมการข้าวเตรียมต่อยอดจากการที่กระทรวงเกษตรและสหกรณ์ได้เดินทางไปซาอุดีอาระเบีย และเล็งเห็นถึงศักยภาพในการขยายความร่วมมืออย่างใกล้ชิดทางด้านการเกษตร
โฆษกประจำสำนักนายกรัฐมนตรี กล่าวว่า นายกรัฐมนตรีสั่งการหน่วยงานที่เกี่ยวข้องขับเคลื่อนความร่วมมือระหว่างไทยและซาอุดีฯ อย่างต่อเนื่อง ภายหลังการเดินทางเยือนประเทศซาอุดีอาระเบียของคณะผู้แทนภาครัฐและภาคธุรกิจของไทยเมื่อเดือนพฤษภาคมที่ผ่านมา ซึ่งกระทรวงเกษตรและสหกรณ์ได้เดินหน้าขยายความร่วมมือด้านการเกษตรกับซาอุดีฯ โดยเน้นความร่วมมือทางด้านการเกษตร การชลประทาน การปศุสัตว์และการประมง ฮาลาล อุตสาหกรรมเกษตร และเทคโนโลยีเกษตร
นอกจากนี้ ในที่ประชุมคณะกรรมการบริหารกรมการข้าว ครั้งที่ 6 ประจำปีงบประมาณ 2565 ได้เล็งเห็นถึงโอกาสของข้าวไทยจากสถานการณ์ปัญหาความมั่นคงทางอาหาร (Food Security) ที่ประเทศไทยสามารถรับมือได้น่าพอใจ เป็นประเทศที่มีความมั่นคง และได้รับผลกระทบจากความขาดแคลนอาหารน้อย พร้อมได้เล็งเห็นโอกาสการส่งออกข้าวไทย ซึ่งซาอุดีฯ มีความต้องการจำนวนมาก จึงเป็นโอกาสของไทยในการขับเคลื่อนนโยบายตอบโจทย์ความต้องการ
นายธนกรฯ กล่าวเพิ่มเติมว่า นายกรัฐมนตรีกำชับทุกหน่วยงานที่เกี่ยวข้องในการร่วมบูรณาการการทำงานเพื่อผลสำเร็จ และขอบคุณทุกฝ่ายในการดำเนินงานทั้งการตอบรับดำเนินนโยบายเพื่อประโยชน์กับประเทศเป็นสำคัญ และดำเนินนโยบายเพื่อกระชับความสัมพันธ์ระหว่างไทยและซาอุดีอาระเบียมาอย่างต่อเนื่อง โดยเชื่อมั่นในองค์ความรู้ ความสามารถของคนไทย และประสบการณ์ที่ไทยสืบทอดภูมิปัญญาการปลูกข้าวมาอย่างยาวนาน นอกจากนี้ นายกรัฐมนตรียังยินดีที่สถานการณ์ส่งออกข้าวในช่วงไตรมาสแรกของปี 2565 ระหว่างเดือนมกราคม-มีนาคม มีอัตราการส่งออกเพิ่มขึ้น 48.5% อยู่ที่ 1.76 ล้านตัน สูงสุดในรอบ 5 ปี เป็นประเทศผู้ส่งออกข้าวอันดับ 2 ของโลก ซึ่งไทยยังตั้งเป้าส่งออกข้าวในปีนี้รวมกว่า 7 ล้านตัน
วันพุธที่ 27 เมษายน 2565
เฮ! ครม. อนุมัติเงินช่วยเหลือพิเศษผู้สูงอายุที่ได้เบี้ยยังชีพฯ สูงสุด 250 บ./เดือน เป็นเวลา 6 เดือน บรรเทาผลกระทบเศรษฐกิจ
.....
ที่ประชุม ครม. (26 เม.ย. 65) อนุมัติหลักการจ่ายเงินช่วยเหลือพิเศษแก่ผู้สูงอายุที่ได้รับสิทธิสวัสดิการเบี้ยยังชีพ จำนวน 10,896,444 ล้านคน เฉลี่ย 100 - 250 บ./เดือน/ราย ตามช่วงอายุ เป็นเวลา 6 เดือน (เม.ย. – ก.ย. 65) เพื่อบรรเทาผลกระทบด้านเศรษฐกิจในช่วงสถานการณ์โรคโควิด-19 ในขณะนี้
.
การจ่ายเงินช่วยเหลือพิเศษฯ ครั้งนี้ เป็นการจ่ายเพิ่มจากเบี้ยยังชีพผู้สูงอายุตามช่วงอายุ ดังนี้
1.อายุ 60 - 69 ปี ที่รับเบี้ยยังชีพ 600 บ./เดือน จะได้รับเงินช่วยเหลือพิเศษเพิ่ม 100 บ./เดือน รวมเป็น 700 บ./เดือน/คน
2.อายุ 70 - 79 ปี ที่รับเบี้ยยังชีพ 700 บ./เดือน จะได้รับเงินช่วยเหลือพิเศษเพิ่ม 150 บ./เดือน รวมเป็น 850 บ./เดือน/คน
3.อายุ 80 - 89 ปี ที่รับเบี้ยยังชีพ 800 บ./เดือน จะได้รับเงินช่วยเหลือพิเศษเพิ่ม 200 บ./เดือน รวมเป็น 1,000 บ./เดือน/คน
4.อายุ 90 ปีขึ้นไป ที่รับเบี้ยยังชีพ 1,000 บ./เดือน จะได้รับเงินช่วยเหลือพิเศษเพิ่ม 250 บ./เดือน รวมเป็น 1,250 บ./เดือน/คน
#ไทยคู่ฟ้า#ร่วมต้านโควิด19
-------------------
วันอังคารที่ 12 ตุลาคม 2564
ออมสินห่วงใยเฟส 2 จับมือ กทม.และสหพัฒน์ฯ มอบกล่องห่วงใยยังชีพ 30,000 กล่อง ช่วยผู้เดือดร้อนจากโควิด-19 ทั่ว กทม.
ธนาคารออมสินจัดทำโครงการออมสินห่วงใยฯ ระยะที่ 2 โดยร่วมกับกรุงเทพมหานคร และบริษัท สหพัฒนพิบูล จำกัด (มหาชน) จัดทำกล่องออมสินห่วงใย หรืออาหารแห้งเพื่อดำรงชีพ จำนวน 30,000 กล่อง เพื่อให้ความช่วยเหลือประชาชนที่ยังคงได้รับผลกระทบจากสถานการณ์โควิด-19
นายวิทัย รัตนากร ผู้อำนวยการธนาคารออมสิน เปิดเผยว่า ตามที่ธนาคารออมสิน ได้จัดทำโครงการออมสินห่วงใย ส่งกำลังใจให้สังคม เพื่อเป็นการช่วยเหลือสังคม โดยการเปิดเพจเฟสบุ๊คออมสินห่วงใยขึ้น เพื่อเป็นศูนย์กลางความช่วยเหลือผู้ป่วยหรือผู้เดือดร้อนจากโควิด-19 และเป็นช่องทางให้เข้าถึงความช่วยเหลือได้ง่ายและรวดเร็วขึ้น ล่าสุด ธนาคารได้จัดทำโครงการออมสินห่วงใยฯ ระยะที่ 2 โดยร่วมกับกรุงเทพมหานคร และบริษัท สหพัฒนพิบูล จำกัด (มหาชน) จัดทำกล่องออมสินห่วงใย หรืออาหารแห้งเพื่อดำรงชีพ จำนวน 30,000 กล่อง เพื่อให้ความช่วยเหลือประชาชนที่ยังคงได้รับผลกระทบจากสถานการณ์โควิด-19 อยู่ ซึ่งจะส่งมอบ ณ พื้นที่สำนักงานเขตของกรุงเทพมหานคร 3 แห่ง ได้แก่ สำนักงานเขตหลักสี่ เขตจอมทอง และ ณ ศาลาว่าการกรุงเทพมหานคร เขตพระนคร รวมถึงพื้นที่หน้าสาขาของธนาคารออมสินอีก 7 แห่ง ได้แก่ สาขามหาวิทยาลัยเกษตรศาสตร์ สาขาดอนเมือง สาขาคลองจั่น สาขามีนบุรี สาขาราษฎร์บูรณะ สาขาตลิ่งชัน และธนาคารออมสินสำนักงานใหญ่ ซึ่งจะทยอยส่งมอบให้กับประชาชนในพื้นที่ดังกล่าวตลอดเดือนตุลาคม 2564 โดยคำนึงถึงความปลอดภัยและรักษาระยะห่างทางสังคมตามมาตรการของสาธารณสุขอย่างเคร่งครัด
อนึ่ง โครงการออมสินห่วงใย ส่งกำลังใจให้สังคม ระยะที่ 1 เริ่มดำเนินการมาตั้งแต่เดือนสิงหาคม 2564 ที่ผ่านมา โดยการให้ความช่วยเหลือใน 4 ภารกิจหลัก ได้แก่ 1) การบริจาคเงินสนับสนุนการจัดตั้งศูนย์พักคอย กทม. โรงพยาบาลสนาม และการจัดหาอุปกรณ์การแพทย์สนับสนุนศูนย์เอราวัณ 2) บริการจัดส่งยาและสิ่งของจำเป็น ด้วยทีมงานไรเดอร์ออมสินห่วงใยและรถตู้ สนับสนุนงานจัดส่งยาต้านไวรัสและส่งความช่วยเหลืออื่น ๆ 3) จัดหาอาหารปรุงสุกและอาหารแห้ง สนับสนุนงานของพันธมิตรและกลุ่มจิตอาสา เช่น เพจอีจัน เพจเราต้องรอด กลุ่มเส้นด้าย เป็นต้น และ 4) การบริจาคทรัพย์สินรอการขาย หรือ NPA ให้ทางราชการยืมใช้ทำประโยชน์ในการจัดทำเป็นสถานที่กักตัว ซึ่งที่ผ่านมา ได้ให้ความช่วยเหลือประชาชนไปแล้วร่วม 500,000 ราย
วันอังคารที่ 29 มีนาคม 2565
ก.วัฒนธรรม เร่งขับเคลื่อน "Soft Power" ยกระดับ "16 เทศกาลงานประเพณีไทย" ให้เป็นที่รู้จักระดับนานาชาติ
.....
"Soft Power" เป็นอีกหนึ่งกลไกสำคัญที่รัฐบาลจะนำมาขับเคลื่อน เพื่อเพิ่มมูลค่าเศรษฐกิจสร้างสรรค์ สร้างรายได้และภาพลักษณ์ที่ดีให้แก่ประเทศอย่างยั่งยืน
.
ล่าสุด กระทรวงวัฒนธรรม (วธ.) ได้วางแผนยกระดับเทศกาลประเพณีไทย 16 กิจกรรม ให้เป็นที่รู้จักแพร่หลายระดับชาติและนานาชาติ มุ่งสู่การเป็นเทศกาลประเพณีระดับโลก (Festival)
.
โดยงานเทศกาลและประเพณีของไทยทั้ง 16 กิจกรรมนั้น จะจัดขึ้นระหว่างเดือน เม.ย. - ก.ย. 65 ประกอบด้วย
.
เดือน เม.ย. 65 ได้แก่
1.ประเพณีแห่สลุงหลวง สืบสานกลองใหญ่ ปีใหม่เมืองนครลำปาง จ.ลำปาง
2.ประเพณีภูไทรำลึก จ.สกลนคร
3.ประเพณีปอยส่างลอง จ.แม่ฮ่องสอน
4.ประเพณีแห่ช้างบวชนาคไทยพวน บ้านหาดเสี้ยว จ.สุโขทัย
.
เดือน พ.ค. 65 ได้แก่
1.ประเพณีบวชนาคบนหลังช้าง จ.สุรินทร์
2.ประเพณีเวียนเทียนทางน้ำกลางกว๊านพะเยา จ.พะเยา
3.ประเพณีสืบสานงานนมัสการหลวงพ่อพระสุก จ.ยโสธร
.
เดือน มิ.ย. 65 ได้แก่
1.เทศกาลเสน่ห์ชุมชน ยลวิถีย่านเมืองเก่า“วิวาห์บาบ๋าภูเก็ต” จ.ภูเก็ต
2.มหกรรมสืบสานตำนานวันสุนทรภู่ กวีเอกของโลก
.
เดือน ก.ค. 65 ได้แก่
1.ประเพณีแห่ผ้าพระราชทานในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ห่มพระบรมธาตุสวี จ.ชุมพร
2.ประเพณีบูชาพระธาตุ ย้อนรอยประวัติศาสตร์เมืองคนดี จ.สุราษฎร์ธานี
3.ประเพณีสืบสานวัฒนธรรมสี่เผ่าไทศรีสะเกษ จ.ศรีสะเกษ
4.ประเพณีห่มผ้าพระนอน จ.อ่างทอง
.
เดือน ส.ค. 65 ได้แก่
1.เทศกาลหนังใหญ่วัดขนอน จ.ราชบุรี
2.ประเพณีทิ้งกระจาด จ.สุพรรณบุรี
3.มหกรรมสืบสานพหุวัฒนธรรม งานของดีเมืองนราฯ จ.นราธิวาส
.
ทั้งนี้ ก.วัฒนธรรมจะบูรณาการความร่วมมือกับจังหวัด หน่วยงานรัฐ เอกชน เครือข่ายทางวัฒนธรรมและชุมชนในพื้นที่ที่จัดงานเทศกาลและประเพณี
.
โดยบางกิจกรรมอาจจะปรับเปลี่ยนช่วงเวลาจัดงานตามความเหมาะสม เนื่องจากสถานการณ์การแพร่ระบาดของโรคโควิด-19 เพื่อให้งานดังกล่าว ก่อให้เกิดประโยชน์ต่อประชาชนมากที่สุด
#ไทยคู่ฟ้า#ร่วมต้านโควิด19
-------------------
วันอังคารที่ 24 สิงหาคม 2564
ปลัด พม. เปิดเผย จนท.พม. ทำงานทุ่มเท ตลอด 24 ชม. เฝ้าติดตามสถานการณ์ ประชาชนที่ได้รับผลกระทบ จากการแพร่ระบาดโควิด-19 และได้ช่วยเหลือกลุ่มคนเปราะบางกว่า 44,000 ราย
ปลัด พม. เปิดเผย จนท.พม. ทำงานทุ่มเท ตลอด 24 ชม. เฝ้าติดตามสถานการณ์ ประชาชนที่ได้รับผลกระทบ จากการแพร่ระบาดโควิด-19 และได้ช่วยเหลือกลุ่มคนเปราะบางกว่า 44,000 ราย
เมื่อวันที่ 20 ส.ค. 64ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ด้วยกระทรวงการพัฒนาสังคมและความมั่นคงของมนุษย์ (พม.) ได้จัดตั้งศูนย์ปฏิบัติการบริหารภาวะวิกฤติโควิด-19 กระทรวง พม. เพื่อเป็นศูนย์กลางด้านข้อมูลและการช่วยเหลือกลุ่มเปราะบางทั้งเด็ก ผู้สูงอายุ คนพิการ คนเร่ร่อน ไร้บ้าน และผู้ด้อยโอกาส รวมทั้งผู้ป่วยติดเตียง ที่ประสบปัญหาความเดือดร้อนและความยากลำบากจากผลกระทบของการแพร่ระบาดของโรคโควิด-19 พร้อมทั้งการสื่อสารสังคม การรายงาน และติดตามผลการช่วยเหลือกลุ่มเปราะบางจนสิ้นสุดกระบวนการ โดยทำงานเชื่อมโยงกับศูนย์ช่วยเหลือสังคม สายด่วน พม. โทร. 1300 ที่ทำงานตลอด 24 ชั่วโมง อีกทั้งได้มีการจัดตั้งศูนย์ปฏิบัติการบริหารภาวะวิกฤติโควิด- 19 ระดับจังหวัดทั่วประเทศ เพื่อประสานการช่วยเหลือไปยังหน่วยงานที่เกี่ยวข้องในระดับพื้นที่
นางพัชรี กล่าวต่อไปว่า ทั้งนี้ ตั้งแต่วันที่ 28 ก.ค. 64 จนถึงวันที่ 19 ส.ค. 64 กระทรวง พม. ได้ดำเนินการช่วยเหลือประชาชนกลุ่มเปราะบางที่เป็นผู้ป่วยโควิด-19 และประสบปัญหาทางสังคมทั่วประเทศ รวมจำนวน 44,847 ราย โดยทำงานประสานความร่วมมือกับ กระทรวงสาธาณสุข สำนักอนามัยกรุงเทพมหานคร ภาคเอกชน มูลนิธิต่างๆตลอดทั้งสื่อมวลชน แบ่งเป็นในพื้นที่ กทม. 6,717 ราย และส่วนภูมิภาค 38,130 ราย โดยแบ่งเป็น 1. เด็กและเยาวชน 7,950 ราย 2. คนพิการ 8,698 ราย 3. ผู้สูงอายุ 6,650 ราย 4. ผู้ป่วยติดเตียงและป่วยเรื้อรัง 555 ราย 5. คนเร่ร่อนและคนไร้ที่พึ่ง 1,787 ราย 6. สตรีตั้งครรภ์ 97 ราย และ 7. ผู้ประสบปัญหาทางสังคมอื่นๆ 19,110 ราย สำหรับการช่วยเหลือกลุ่มเปราะบางตามภารกิจ กระทรวง พม. มีการดำเนินการที่สำคัญ ดังนี้ 1. กระบวนการสังคมสงเคราะห์ ได้แก่ 1.1) การให้คำปรึกษา 13,920 ราย 1.2) ประสานส่งกลับภูมิลำเนา 377 ราย 1.3) ประสานส่งต่อ 2,729 ราย 1.4) การมอบเครื่องอุปโภคและบริโภค 183,552 ชุด และ 1.6) การช่วยเหลือเป็นเงิน 42,034,163 บาท และ 2. ประสานกระบวนการสาธารณสุข ได้แก่ 2.1) การตรวจเชื้อ 1,877 ราย 2.2) การรักษา 1,907 ราย 2.3) ฉีดวัคซีน 9,272 ราย และ 2.4) จัดหาที่พักชั่วคราวและศูนย์พักคอย 1,345 ราย
นางพัชรี กล่าวเพิ่มเติมว่า หากประชาชนกลุ่มเปราะบางที่กำลังประสบปัญหาทางสังคมและได้รับความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง 2) สายด่วนคนพิการ โทร. 1479บริการ 24 ชั่วโมง 3) สำนักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
วันพฤหัสบดีที่ 22 กรกฎาคม 2564
ผู้ตรวจดีอีเอส ติดตามการดำเนินงานสำคัญตามภารกิจกระทรวงฯ เขตตรวจราชการที่ 7 จ.นราธิวาส
ผู้ตรวจดีอีเอส ติดตามการดำเนินงานสำคัญตามภารกิจกระทรวงฯ เขตตรวจราชการที่ 7 จ.นราธิวาส
เมื่อวันที่22กรกฎาคม2564 นางคนึงนิจคชศิลาผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานการประชุมตรวจราชการตามแผนการตรวจราชการกระทรวงดิจิทัลเพื่อเศรษฐกิจและสังคมประจำปีงบประมาณพ.ศ.2564รอบครึ่งปีหลังร่วมกับหน่วยงานภายใต้สังกัดผ่านระบบประชุมทางไกลโดยมีดร.ปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเข้าร่วมณห้องประชุม802ชั้น8สำนักงานปลัดกระทรวงดิจิทัลเพื่อเศรษฐกิจและสังคมเพื่อติดตามการดำเนินงานที่สำคัญตามภารกิจกระทรวงฯจ.นราธิวาส (เขตตรวจราชการที่7)โดยหน่วยงานสังกัดกระทรวงฯในพื้นที่ได้สรุปผลการดำเนินงานความคืบหน้างาน/โครงการต่างๆ รวมทั้งผลกระทบต่อการดำเนินงานที่เกี่ยวข้องในสถานการณ์การแพร่ระบาดของโรคติดเชื้อไวรัสโคโรนา2019 (COVID-19)ซึ่งแต่ละหน่วยงานได้มีการปรับตัวและรูปแบบการทำงานให้สอดคล้องกับสถานการณ์ปัจจุบันทั้งนี้ที่ประชุมได้รับฟังปัญหาและอุปสรรคการดำเนินงานในพื้นที่พร้อมให้ข้อแนะนำ/แนวทางแก้ไขที่สอดคล้องกับนโนบายหลักของกระทรวงฯรวมทั้งให้กำลังใจหัวหน้าหน่วยงานและเจ้าหน้าที่ทุกคนในการร่วมมือร่วมใจกันทำงานบนพื้นฐานความปลอดภัยและความรับผิดชอบต่อสังคมในสถานการณ์การแพร่ระบาดของโรคติดเชื้อไวรัสโคโรนา2019ต่อไป
*************
วันพฤหัสบดีที่ 24 มีนาคม 2565
7 กระทรวงจับมือ MOU ยกระดับการพัฒนากำลังคน ใช้กรอบ 5H 4S จากเด็กปฐมวัย - ผู้สูงอายุ
....
พล.อ.ประยุทธ์ จันทร์โอชา นายกรัฐมนตรี และ รมว.กห. เป็นประธานพิธีลงนามข้อตกลงบูรณาการความร่วมมือระหว่าง 7 กระทรวง ในวันนี้ (24 มี.ค. 65) ณ ทำเนียบรัฐบาล ประกอบด้วย กระทรวงการพัฒนาสังคมและความมั่นคงของมนุษย์ กระทรวงสาธารณสุข กระทรวงมหาดไทย กระทรวงดิจิทัลเพื่อเศรษฐกิจและสังคม กระทรวงแรงงาน กระทรวงศึกษาธิการ และกระทรวงการอุดมศึกษา วิทยาศาสตร์ วิจัย และนวัตกรรม
.
แนวทางการพัฒนาสำหรับเด็กใช้กรอบ 5H คือ Heart จิตใจดี มีวินัย Head เก่งคิด วิเคราะห์เป็น Hand ใฝ่เรียนรู้ มีทักษะ Health สุขอนามัยดี สุขภาพแข็งแรง และ Hi-tech ทันสมัย ก้าวหน้า รู้เท่าทันเทคโนโลยี เพื่อให้เด็กเติบโตเต็มศักยภาพ พัฒนาการสมวัย มีคุณภาพชีวิตที่ดี ได้รับการบริการและคุ้มครองอย่างทั่วถึงเท่าเทียม
.
ส่วนผู้สูงอายุ ใช้กรอบ 4S คือ Social Participation ส่งเสริมการมีส่วนร่วมในสังคม Social Security ส่งเสริมความมั่นคง ปลอดภัย Strong Health ส่งเสริมสุขภาพแข็งแรง และ Smart Digital and Innovation ส่งเสริมเทคโนโลยีดิจิทัลและนวัตกรรมอย่างชาญฉลาด ภายใต้วิสัยทัศน์ “ผู้สูงวัยเป็นหลักชัยของสังคม”
.
อ่านเพิ่มเติม คลิก >>https://www.thaigov.go.th/news/contents/details/52891
#ไทยคู่ฟ้า#ร่วมต้านโควิด19
-------------------
วันอังคารที่ 5 กรกฎาคม 2565
ลดแรงเกินต้าน!! ธอส.เปิดประมูลออนไลน์บ้านมือสอง ธอส. ประจำปี ครั้งที่ 2/2565 ลดราคาสูงสุด 50% ราคาต่ำสุดแค่ 50,000 บาท พิเศษ!! ผ่อนดาวน์ดอกเบี้ย 0% นาน 24 เดือน
ธอส. จัดงาน “ประมูลออนไลน์บ้านมือสอง ธอส. ประจำปี ครั้งที่ 2/2565” ขนทรัพย์มือสองทั่วประเทศกว่า 3,500 รายการออกประมูลวันศุกร์ที่ 15 กรกฎาคม 2565 ผ่าน Application : G H Bank Smart NPA
ธนาคารอาคารสงเคราะห์ (ธอส.) เอาใจคนอยากมีบ้าน จัดงาน “ประมูลออนไลน์บ้านมือสอง ธอส. ประจำปี ครั้งที่ 2/2565” ขนทรัพย์มือสองทั่วประเทศกว่า 3,500 รายการออกประมูลวันศุกร์ที่ 15 กรกฎาคม 2565 ผ่าน Application : G H Bank Smart NPA ราคาเริ่มต้นประมูลลดสูงสุด 50% จากราคาปกติ ราคาต่ำสุดแค่ 50,000 บาท พิเศษ! ผู้ชนะประมูลได้สิทธิ์ผ่อนดาวน์ดอกเบี้ย 0% นานสูงสุด 24 เดือน
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการเพิ่มความสะดวกให้กับประชาชนได้เลือกซื้อที่อยู่อาศัยเป็นของตนเองในระดับราคาที่คุ้มค่า ธอส. จึงได้กำหนดจัดงาน “ประมูลออนไลน์บ้านมือสอง ธอส. ประจำปี ครั้งที่ 2/2565” ในวันศุกร์ที่ 15 กรกฎาคม 2565 โดยนำบ้านมือสองของ ธอส. ทั่วประเทศมาออกประมูลกว่า 3,500 รายการ ทั้งประเภทบ้านเดี่ยว บ้านแฝด ทาวน์เฮ้าส์ ห้องชุด(คอนโดมิเนียม) แฟลต อาคารพาณิชย์ และที่ดินเปล่า แบ่งเป็นทรัพย์ที่ตั้งอยู่ในพื้นที่กรุงเทพฯ และปริมณฑล 789 รายการ โดยรายการที่มีราคาเริ่มต้นประมูลต่ำสุดเพียง 50,000 บาท ได้แก่ ห้องชุด ชั้นที่ 4 ขนาดเนื้อที่ 26.25 ตารางเมตร ในโครงการปลาทอง 47 อ.เมืองปทุมธานี จ.ปทุมธานี และมีรายการเด่นที่น่าสนใจ อาทิ ทรัพย์ประเภทคอนโดมิเนียม เนื้อที่ 30.18 ตารางเมตร ในโครงการลุมพินีวิลล์ สุขุมวิท 109 แบริ่ง อ.เมืองสมุทรปราการ จ.สมุทรปราการ มีราคาเริ่มต้นประมูล 1,345,000 บาท ซึ่งเป็นรายการที่ตั้งอยู่ห่างจากรถไฟฟ้า สถานีแบริ่ง เพียง 5 นาทีเท่านั้น และทรัพย์ประเภทบ้านแฝด 2 ชั้น ขนาดเนื้อที่ 48.8 ตารางวา ในโครงการพฤกษาวิลเลจดีไลท์ อ.ลำลูกกา จ.ปทุมธานี มีราคาเริ่มต้นประมูลที่ 270,000 บาท เป็นรายการที่เดินทางสะดวกตั้งอยู่ใกล้กับรถไฟฟ้าสายสีเขียว และถนนลำลูกกา ส่วนทรัพย์ในภูมิภาคนำออกประมูลมากกว่า 2,800 รายการ ราคาเริ่มต้นประมูลลดสูงสุดถึง 50% จากราคาปกติ ได้แก่ ทรัพย์ประเภททาวน์เฮ้าส์ 1 ชั้น ขนาดเนื้อที่ 16 ตารางวา ในโครงการหมู่บ้านทรัพย์พรรณา อ.ชะอำ จ.เพชรบุรี ราคาเริ่มต้นประมูลเพียง 275,000 บาทเท่านั้น พิเศษผู้ชนะการประมูลได้สิทธิ์ผ่อนดาวน์ดอกเบี้ย 0% นานสูงสุดถึง 24 เดือน
สำหรับผู้ที่สนใจสามารถดาวน์โหลด Application : G H Bank Smart NPA เพื่อลงทะเบียนเข้าร่วมประมูลแบบ ออนไลน์ (เฉพาะลูกค้าที่ยังไม่เคยลงทะเบียน) และวางเงินประกันการประมูล 5,000 บาท ภายในวันที่ 11 กรกฎาคม 2565 ซึ่งการประมูลจะแบ่งออกเป็น 5 รอบ รอบละ 60 นาที ดูรายละเอียดรอบการประมูลได้บนเว็บไซต์ www.ghbhomecenter.com ส่วนผู้ชนะการประมูลจะได้รับ QR Code สำหรับติดต่อกับธนาคารเพื่อชำระเงินและทำสัญญาตามที่ธนาคารกำหนด สอบถามข้อมูลเพิ่มเติมได้ที่ GHBank Call Center โทร. 0-2645-9000 กด 5 หรือ Facebook Fanpage ธนาคารอาคารสงเคราะห์ หรือ ดูข้อมูลบ้านมือสอง ธอส. ได้ที่ www.ghbhomecenter.com, Mobile Application : G H Bank Smart NPA และ Line Official Account : @ghbnpa
วันพุธที่ 27 ตุลาคม 2564
​ผู้ช่วยโฆษก ศบค. แจงการลงทะเบียนผ่านระบบ “Thailand Pass” แทนระบบ COE เดิม เริ่มวันที่ 1 พ.ย. 64 เป็นต้นไป
​ผู้ช่วยโฆษก ศบค. แจงการลงทะเบียนผ่านระบบ “Thailand Pass” แทนระบบ COE เดิม เริ่มวันที่ 1 พ.ย. 64 เป็นต้นไป
วันนี้(27ต.ค. 64)เวลา12.30ณโถงกลางตึกสันติไมตรีทำเนียบรัฐบาลพญ.สุมนี วัชรสินธุ์ ผู้ช่วยโฆษก ศบค. และ ผอ.สำนักสื่อสารความเสี่ยงฯ กรมควบคุมโรค กระทรวงสาธารณสุข ชี้แจงกรณีการใช้ COE ภายหลังวันที่ 1 พ.ย. 64 ซึ่งจะเปลี่ยนไปใช้ในรูปแบบ “Thailand Pass” ว่า จากการประกาศข้อกำหนด พรก. ฉบับที่ 35 แล้ว มีการปรับระบบของการลงทะเบียนสำหรับผู้ที่เดินทางมาจากต่างประเทศ จากระบบ COE (Certificate of entry) เดิม เปลี่ยนเป็นระบบ “Thailand Pass” ซึ่งทางกระทรวงการต่างประเทศได้ชี้แจงรายละเอียด โดยสรุป 4 มาตรการในการเดินทางเข้าประเทศไทย ดังนี้
1. ตั้งแต่วันที่ 1 พ.ย. 2564 เป็นต้นไป ผู้ประสงค์เดินทางเข้าไทยสามารถลงทะเบียนในระบบ “Thailand Pass” ออนไลน์ ได้ที่ https://tp.consular.go.th/ ซึ่งผู้ลงทะเบียนในระบบใหม่จะได้รับ Thailand Pass QR Code เพื่อใช้แสดงต่อสายการบิน และเจ้าหน้าที่คัดกรอง ณ ด่านตรวจคนเข้าเมือง
2. ผู้ที่ได้รับ COE ไปก่อนหน้านี้ สามารถใช้ COE ฉบับที่เคยได้รับไปแล้ว และสามารถขอรับเงินคืนได้โดยตรงจากโรงแรมที่ลงทะเบียนพำนักไว้
3. เด็กอายุต่ำกว่า 12 ปี ที่ยังไม่ได้รับวัคซีน แต่เดินทางพร้อมผู้ปกครองที่ได้รับวัคซีนครบถ้วนตามเกณฑ์แล้ว สามารถเดินทางเข้าประเทศไทยได้ภายใต้เงื่อนไข “ไม่ต้องกักตัว” (รอผลตรวจในโรงแรมที่กำหนดไม่น้อยกว่า 1 คืน) เช่นเดียวกับผู้ปกครอง
4. ผู้ที่เข้าข่ายไม่ต้องกักตัวจะต้องพำนักอยู่ในประเทศที่ได้รับอนุญาตไม่ต่ำกว่า 21 วัน ยกเว้นเดินทางมาจากประเทศไทย
ทั้งนี้ สำหรับผู้ที่จะเดินทางเข้ามาในประเทศไทยตามเงื่อนไขต่าง ๆ สามารถสอบถามรายละเอียดเพิ่มเติมได้ทางสถานเอกอัครราชทูตและสถานกงสุลในประเทศที่พำนักอยู่ได้ทันที
วันอาทิตย์ที่ 12 ธันวาคม 2564
สัมมนาออนไลน์ “ธปท.-แบงก์รัฐ เดินหน้าฟื้นฟูธุรกิจ SMEs หลัง COVID-19”
สมาคมสถาบันการเงินของรัฐ ร่วมมือ ธปท.- หอการค้าไทยและสภาหอการค้าแห่งประเทศไทย เปิดเวทีสัมมนาออนไลน์ “ธปท.-แบงก์รัฐ เดินหน้าฟื้นฟูธุรกิจ SMEs หลัง COVID-19”
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) ในฐานะประธานกรรมการสมาคมสถาบันการเงินของรัฐ (สงร.) เปิดเผยว่า สถานการณ์ COVID-19 ที่เกิดขึ้นตั้งแต่ปี 2563 จนถึงปัจจุบัน ได้ส่งผลกระทบกับทุกกลุ่มธุรกิจเป็นวงกว้าง ทำให้เศรษฐกิจไทยต้องเผชิญกับความท้าทายมากขึ้น โดยเฉพาะผู้ประกอบการ SMEs ซึ่งถือเป็นหัวใจสำคัญของเศรษฐกิจฐานรากของประเทศที่มีผู้ประกอบการรวมกว่า 3 ล้านราย คิดเป็น 95% ของผู้ประกอบการทั้งประเทศ โดย SMEs ถือว่ามีบทบาทสำคัญในการสร้างงาน สร้างรายได้ และเป็นฐานการผลิตที่สำคัญ รวมทั้งสามารถที่จะพัฒนาไปสู่ภาคการส่งออกที่จะนำรายได้เข้าสู่ประเทศได้อย่างมหาศาล ซึ่งแม้ปัจจุบันสถานการณ์แพร่ระบาดของ COVID -19 มีแนวโน้มดีขึ้น แต่ก็ปฏิเสธไม่ได้ว่ายังมีผู้ประกอบการขนาดกลางและขนาดเล็กอีกจำนวนหนึ่ง ยังคงต้องการความช่วยเหลือ โดยเฉพาะสินเชื่อเสริมสภาพคล่องจากสถาบันการเงิน รวมถึงคำแนะนำ
ในการฟื้นฟูธุรกิจหลังจากนี้เพื่อให้ SMEs นำไปปรับปรุงแผนธุรกิจให้สอดคล้องกับสถานการณ์ ดังนั้นการจัดงานสัมมนาออนไลน์ “ธปท.-แบงก์รัฐ เดินหน้าฟื้นฟูธุรกิจ SMEs หลัง COVID-19” ที่จัดขึ้นโดยความร่วมมือระหว่าง ธนาคารแห่งประเทศไทย (ธปท.) สมาคมสถาบันการเงินของรัฐ หอการค้าไทยและสภาหอการค้าแห่งประเทศไทย โดยมี นางธัญญนิตย์ นิยมการ ผู้ช่วยผู้ว่าการสายกำกับสถาบันการเงิน 2 ธนาคารแห่งประเทศไทย(ธปท.) และ นายสนั่น อังอุบลกุล ประธานกรรมการหอการค้าไทยและสภาหอการค้าแห่งประเทศไทย ร่วมเป็นประธานกล่าวเปิดงานสัมมนา นับเป็นประโยชน์ที่จะทำให้ผู้ประกอบการ SMEs สามารถผ่านพ้นวิกฤต COVID -19 ในครั้งนี้ไปได้
ทั้งนี้ ที่ผ่านมาสถาบันการเงินของรัฐเข้ามามีบทบาทสำคัญในการให้ความช่วยเหลือผู้ประกอบการ SMEs ที่ได้รับผลกระทบจาก COVID-19 อย่างต่อเนื่อง ภายใต้การดำเนินนโยบายของรัฐบาล โดยกระทรวงการคลัง และ ธปท. ประกอบด้วย 1.การแก้ไขปัญหาหนี้เดิม ปรับโครงสร้างหนี้ และความสามารถในการหารายได้ 2.การเติมสภาพคล่องใหม่ให้กับผู้ประกอบการผ่านสินเชื่อฟื้นฟูของสถาบันการเงินของรัฐ และ 3.การให้คำแนะนำและเป็นที่ปรึกษาให้กับผู้ประกอบการให้กลับมาเดินหน้าธุรกิจได้อีกครั้ง ดังนั้นการที่สถาบันการเงินของรัฐ เข้ามาดูแลผู้ประกอบการ SMEs ในครั้งนี้ จะทำให้ผู้ประกอบการเหล่านี้กลับมาเป็นแรงขับเคลื่อนหลักของเศรษฐกิจไทยได้ต่อไป
สำหรับงานสัมมนาออนไลน์ “ธปท.-แบงก์รัฐ เดินหน้าฟื้นฟูธุรกิจ SMEs หลัง COVID-19” จัดขึ้นเมื่อวันที่ 9 ธันวาคม 2564 เวลา 13.30-17.00 น. โดยมีวิทยากรผู้ทรงคุณวุฒิจาก ธปท. และสถาบันการเงินของรัฐ ที่มาร่วมให้ข้อมูลแนะแนวทางแก้ไขปัญหา SMEs กับโครงการหมอหนี้เพื่อประชาชน จากธปท. รวมถึงการเตรียมตัวเพื่อพลิกฟื้นธุรกิจ จากศูนย์ที่ปรึกษาทางการเงิน SMEs บสย. F.A. Center และสินเชื่อเพื่อพลิกฟื้นธุรกิจจากสถาบันการเงินของรัฐทั้ง 8 แห่ง โดยภายในงานมีผู้ประกอบการ SMEs ผู้แทนจากกระทรวงการคลัง ธนาคารแห่งประทศไทย สถาบันการเงินของรัฐ และสื่อมวลชน เข้าร่วมฟังการสัมมนาผ่านระบบ Zoom รวมกว่า 500 ราย โดยดำเนินการตามมาตรการป้องกันการแพร่ระบาดของ COVID-19
สมาคมสถาบันการเงินของรัฐ
โทร. 0-2202-1868 และ 0-2202-1961
วันจันทร์ที่ 21 มิถุนายน 2564
ทลายขบวนการนำเข้าทุเรียนสวมสิทธิไทย
“เฉลิมชัย” สั่งจัดการเฉียบขาดทลายขบวนการนำเข้าทุเรียนเวียดนามสวมสิทธิทุเรียนไทยส่งออกจีน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ได้สั่งการให้กรมวิชาการเกษตรประสานการทำงานกับสำนักงานตำรวจแห่งชาติ จังหวัดจันทบุรี กรมศุลกากร กรมการค้าต่างประเทศ กระทรวงพาณิชย์และกรมสอบสวนคดีพิเศษเร่งขยายผลการสืบสวนสอบสวนเพื่อจัดการอย่างเฉียบขาดกับขบวนการนำเข้าทุเรียนเวียดนามมาสวมสิทธิทุเรียนจันทบุรีเพื่อส่งออกไปจีนโดยสำแดงเท็จทั้งการนำเข้าและส่งออก ทั้งนี้ เพื่อป้องกันความเสียหายต่อภาพลักษณ์ของทุเรียนไทยในตลาดจีนซึ่งเป็นตลาดหลักของทุเรียนไทย
นายอลงกรณ์ กล่าวเพิ่มเติมว่า หลักจากทราบถึงการจับกุมทุเรียนสวมสิทธิ จึงได้ประชุมทางไกลกับหน่วยงานกระทรวงเกษตรและสหกรณ์ผลไม้ใน 14 จังหวัดภาคใต้ขอให้เพิ่มความระมัดระวังการนำทุเรียนต่างประเทศมาสวมสิทธิทุเรียนไทย เนื่องจากเริ่มเข้าสู่ฤดูผลไม้ภาคใต้ นอกจากนี้ ตนในฐานะประธานการประชุมคณะกรรมการพัฒนาและบริหารจัดการผลไม้ (Fruit Board) จะนัดประชุมหารือเป็นการด่วนกับหน่วยงานตรวจสอบและปราบปรามปัญหาทุเรียนสวมสิทธิภายในสัปดาห์นี้เพื่อกำหนดมาตรการเพิ่มเติมในการป้องกันปัญหาดังกล่าว
ทั้งนี้ ก่อนหน้านี้ชุดเฉพาะกิจป้องกันและแก้ไขปัญหาทุเรียนด้อยคุณภาพ จ.จันทบุรี นำโดย พล.ต.ต.จรัล จิตเจือจุน รอง ผบช.ภ.3 รรท.ผบก.ภ.จว.จันทบุรี พร้อมด้วย นายวุฒิกร สุขีนัย นอภ.เมือง และ นายชลธี นุ่มหนู ผอ.สวพ.6 (ผู้อำนวยการสำนักวิจัยและพัฒนาการเกษตร เขตที่ 6) นำกำลังบุกเข้าจับกุมผู้ประกอบการล้งรับซื้อผลไม้ “ลุงตู้-อ๊อด” ภายใน ซ.สระบาปบน พื้นที่หมู่ 10 ต.คลองนารายณ์ อ.เมือง จ.จันทบุรี หลังสืบทราบว่ามีพฤติกรรม นำทุเรียนจากประเทศเวียดนาม มาสวมสิทธิเป็นทุเรียนไทยโดยใช้เอกสารรับรอง GAP และ GMP ปลอมเพื่อส่งออกไปจีน ซึ่งจากการตรวจสอบ ทางผู้ประกอบการได้ สำแดงเอกสาร อ้างว่าได้นำเข้าทุเรียนเวียดนามมาแปรรูป จำนวน 18 ตัน เพราะราคาทุเรียนเวียดนามกิโลกรัมละ 70 บาท แต่เมื่อนำมาสวมสิทธิเป็นทุเรียนไทยส่งออก จะขายได้ถึงกิโลกรัมละ 160 บาท
นอกจากนี้ ข้อมูลจากศูนย์เทคโนโลยีสารสนเทศและการสื่อสาร สำนักงานปลัดกระทรวงพาณิชย์ โดยความร่วมมือจากกรมศุลกากร ในปี 2563 ไทยมีการส่งออกทุเรียนสดมูลค่า 65,631 ล้านบาท ขยายตัวเพิ่มขึ้นจากปีก่อน 44% โดยมีจีนเป็นตลาดส่งออกอันดับ 1 (มูลค่า 47,798 ล้านบาท สัดส่วน 73% ของการส่งออก)
วันศุกร์ที่ 9 กรกฎาคม 2564
รัฐมนตรีฯ สุริยะ งดรับเงินเดือน 3 เดือน เพื่อนำไปใช้บรรเทาความเดือดร้อน พิษโควิด-19
รัฐมนตรีฯ สุริยะ งดรับเงินเดือน 3 เดือน เพื่อนำไปใช้บรรเทาความเดือดร้อน พิษโควิด-19
ภายหลัง พล.อ.ประยุทธ์ จันทร์โอชา นายกรัฐมนตรี ประกาศไม่รับเงินเดือน 3 เดือนเพื่อใช้ประโยชน์สำหรับช่วยแก้สถานการณ์โควิด-19 ด้าน นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ประกาศขอไม่รับเงินเดือนเป็นเวลา 3 เดือนเช่นเดียวกัน เพื่อนำเงินส่วนดังกล่าวไปใช้ช่วยเหลือบรรเทาความเดือดร้อนประชาชน
วันพฤหัสบดีที่ 27 มกราคม 2565
ชัยวุฒิ อาการดีขึ้นประชุมรมว.DE อาเซียน ออนไลน์
ชัยวุฒิ อาการดีขึ้นประชุมรมว.DE อาเซียน ออนไลน์
รมว.ดิจิทัลอาการดีขึ้นกักตัวร่วมประชุมรัฐมนตรีดิจิทัลเน้นย้ำความมั่นคงปลอดภัยด้านไซเบอร์ของภูมิภาคอาเซียน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคมหลังจากที่ติดโควิดเข้ารับการรักษาวันนี้ได้ออกมาพักรักษาตัวในระบบโฮมไอโซเลชั่นเเละล่าสุดได้เข้าร่วมประชุมรัฐมนตรีอาเซียนด้านดิจิทัลครั้งที่2 (The 2nd ASEAN Digital Ministers MeetingหรือADGMIN)ผ่านทางออนไลน์ด้วยสีหน้าที่สดใสซึ่งการประชุมนี้จัดขึ้นระหว่างวันที่27 – 28มกราคม2565ผ่านระบบโดยมีผู้เข้าร่วมการประชุมฯประกอบด้วยรัฐมนตรีและผู้แทนของประเทศสมาชิกอาเซียนที่กำกับดูแลด้านดิจิทัลจากประเทศสมาชิกอาเซียนรัฐมนตรีจากประเทศคู่เจรจาได้แก่จีนและอินเดียรวมทั้งเลขาธิการอาเซียนเข้าร่วมการประชุม
โดยนายชัยวุฒิธนาคมานุสรณ์รมว.ดิจิทัลเพื่อเศรษฐกิจเเละสังคมได้ร่วมแลกเปลี่ยนความก้าวหน้าการพัฒนาสภาพแวดล้อมด้านดิจิทัลภายใต้หัวข้อหลักของการประชุมADGMINครั้งที่๒“Digital Transformation: The Engine for ASEAN Economic Recovery from COVID-19”
นายชัยวุฒิได้กล่าวแสดงความยินดีต่อข้อริเริ่มและยุทธศาสตร์ที่สำคัญในการยกระดับศักยภาพการแข่งขันด้านเศรษฐกิจดิจิทัลและพัฒนาด้านความมั่นคงปลอดภัยด้านไซเบอร์ของภูมิภาคอาเซียนเพื่อเป็นรากฐานของการปรับเปลี่ยนไปสู่ดิจิทัลนอกจากนี้ได้เน้นย้ำถึงแนวทาง4มิติเพื่อประยุกต์ใช้เทคโนโลยีดิจิทัลและนวัตกรรมในการก้าวข้ามความปกติใหม่ ได้แก่1)การยกระดับการพัฒนาด้านข้อมูลสำหรับdigital platform 2)การสร้างโอกาสในการเสริมสร้างการพัฒนาเทคโนโลยีดิจิทัล3)การสนับสนุนภาคเอกชนและผู้บริโภคและ4)การส่งเสริมการอำนวยความสะดวกและการบริการข้ามพรมแดนไร้รอยต่อ
สำหรับการประชุมรัฐมนตรีอาเซียนด้านดิจิทัลครั้งที่2จัดขึ้นภายใต้หัวข้อการปรับเปลี่ยนไปสู่ดิจิทัลเพื่อเป็นพลังสำคัญในการฟื้นฟูเศรษฐกิจของภูมิภาคอาเซียนจากโรคโควิด– 19 (Digital Transformation: The Engine for ASEAN Economic Recovery from COVID – 19โดยมุ่งเน้นการขับเคลื่อนภูมิภาคอาเซียนให้บรรลุวิสัยทัศน์ของประชาคมเศรษฐกิจอาเซียนและแผนแม่บทอาเซียนด้านดิจิทัลค.ศ.๒๐๒๕
รวมทั้งแนวทางการดำเนินงานของอาเซียนที่เกี่ยวข้องอย่างบูรณาการตลอดจนการสร้างความร่วมมือกับภาคีภายนอกและผู้มีส่วนได้ส่วนเสียที่เกี่ยวข้องเพื่อสนับสนุนการดำเนินความร่วมมือด้านดิจิทัลให้บรรลุการเป็นประชาคมชั้นนำด้านดิจิทัลและกลุ่มประเทศทางเศรษฐกิจที่ขับเคลื่อนด้วยเทคโนโลยีบริการดิจิทัลและระบบนิเวศที่มีความปลอดภัยและปรับเปลี่ยนได้
**************
วันพฤหัสบดีที่ 4 สิงหาคม 2565
กรมทางหลวงชนบท ร่วมสำนึกในพระมหากรุณาธิคุณ และเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 เปิดไฟประดับสะพานข้ามแม่น้ำเจ้าพระยา 13 แห่ง
กรมทางหลวงชนบท (ทช.) กระทรวงคมนาคม ร่วมสำนึกในพระมหากรุณาธิคุณและเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ได้ทำการเปิดไฟประดับสะพานข้ามแม่น้ำเจ้าพระยาในพื้นที่กรุงเทพฯ และปริมณฑล ที่อยู่ในความดูแล จำนวน 13 แห่ง ได้แก่ สะพานพระราม 3 สะพานพระราม 4 สะพานพระราม 5 สะพานพระราม 7 สะพานมหาเจษฎาบดินทรานุสรณ์ สะพานสมเด็จพระปิ่นเกล้า สะพานพระพุทธยอดฟ้า สะพานพระปกเกล้า สะพานสมเด็จพระเจ้าตากสินมหาราช สะพานกรุงธน สะพานกรุงเทพ สะพานภูมิพล 1 และสะพานภูมิพล 2 โดยจะทำการเปิดไฟประดับตั้งแต่วันที่ 5 - 14 สิงหาคม 2565 ซึ่งจะทำการเปิดไฟระหว่างเวลา 19.00 - 22.00 น. และในคืนวันที่ 12 สิงหาคม 2565 จะทำการเปิดไฟระหว่างเวลา 19.00 - 24.00 น.
ทั้งนี้ เพื่อร่วมสำนึกในพระมหากรุณาธิคุณและร่วมเฉลิมพระเกียรติ ตลอดจนแสดงให้เห็นความงดงามของบรรยากาศของสะพานข้ามแม่น้ำเจ้าพระยา อันเป็นการส่งเสริมการท่องเที่ยวในประเทศได้อีกทางหนึ่ง โดยประชาชนสามารถร่วมชมทัศนียภาพความสวยงามของสะพานได้ตามวันและเวลาดังกล่าว
วันอังคารที่ 14 กันยายน 2564
ปลื้ม!! นักลงทุนญี่ปุ่น ชื่นชมรัฐบาลไทย ทำ ‘แฟคทอรี่แซนด์บ็อกซ์’ช่วยธุรกิจส่งออก
ปลื้ม!! นักลงทุนญี่ปุ่น ชื่นชมรัฐบาลไทย ทำ ‘แฟคทอรี่แซนด์บ็อกซ์’ช่วยธุรกิจส่งออก
เมื่อวันที่14กันยายน2564นายสุชาติชมกลิ่นรัฐมนตรีว่าการกระทรวงแรงงานให้การต้อนรับนายโคจินาคาอิประธานกรรมการบริษัทAisinเอเชียแปซิฟิก(ประเทศไทย)จำกัดและคณะนักลงทุนชาวญี่ปุ่นเข้าพบรัฐมนตรีว่าการกระทรวงแรงงานเพื่อขอบคุณรัฐบาลและกระทรวงแรงงานที่ให้ความช่วยเหลือพนักงานของบริษัทได้รับการฉีดวัคซีนตามโครงการแฟคทอรี่แซนด์บ็อกซ์(Factory Sandbox)รวมทั้งได้ทำกิจกรรมเพื่อสังคมมอบเครื่องอุปโภคบริโภคแก่กระทรวงแรงงานนำไปช่วยเหลือพี่น้องแรงงานที่ได้รับผลกระทบจากโควิด-19และหารือแนวทางความร่วมมือในการขยายโครงการแฟคทอรี่แซนด์บ็อกซ์ไปยังบริษัทของนักลงทุนชาวญี่ปุ่นให้ครอบคลุมมากขึ้นโดยเฉพาะในพื้นที่จังหวัดชลบุรีระยองฉะเชิงเทราและปราจีนบุรีโดยมีนายสุรชัยชัยตระกูลทองผู้ช่วยรัฐมนตรีประจำกระทรวงแรงงานนายสุเทพชิตยวงษ์เลขานุการรัฐมนตรีว่าการกระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายสุทธิสุโกศลปลัดกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยณห้องจัตุมงคลชั้น6อาคารกระทรวงแรงงานโดยนายสุชาติกล่าวว่ารัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกระทรวงแรงงานภายใต้การกำกับดูแลของพล.อ.ประวิตรวงษ์สุวรรณรองนายกรัฐมนตรีท่านมีความห่วงใยนักลงทุนและพี่น้องผู้ใช้แรงงานจึงได้มีนโยบายสำคัญในการให้นำมาตรการป้องกันและควบคุมการแพร่ระบาดของโควิด-19ในโรงงานไปสู่การปฏิบัติและกระทรวงแรงงานได้ดำเนินโครงการแฟคทอรี่แซนด์บ็อกซ์ซึ่งมีหัวใจหลักคือตรวจรักษาควบคุมและดูแลโดยดำเนินการในลักษณะ“เศรษฐศาสตร์สาธารณสุข”เพื่อสร้างภูมิคุ้มกันให้พนักงานและสร้างความเชื่อมั่นในการขับเคลื่อนระบบเศรษฐกิจนับเป็นการช่วยประเทศชาติให้ก้าวพ้นวิกฤตโควิดนี้ไปด้วยกัน
นายโคจิยังกล่าวถึงความรู้สึกของพนักงานบริษัทเอดับเบิ้ลยู(ไทยแลนด์)จำกัดหลังจากได้เข้าร่วมโครงการแฟคทอรี่แซนด์บ็อกซ์ว่าพนักงานรู้สึกมั่นใจในการทำงานมากขึ้นเมื่อได้รับการฉีดวัคซีนรู้สึกภูมิใจและมีความปลอดภัยมากขึ้นลดความเสี่ยงได้สูงสร้างขวัญและกำลังใจให้แก่พนักงานจึงขอบคุณรัฐบาลและกระทรวงแรงงานที่ได้ทำให้ได้มีโครงการนี้ขึ้นมาที่สามารถผลิตสินค้าที่ดีมีคุณภาพทำให้ลูกค้ามั่นใจในผลผลิตของบริษัทต่อไป
+++++++++++++++++++
กองเผยแพร่และประชาสัมพันธ์
14กันยายน2564
วันจันทร์ที่ 21 มีนาคม 2565
PM pleased with Bangkok being awarded as best city in Asia Pacific
PM pleased with Bangkok being awarded as best city in Asia Pacific
March 21, 2022, Government SpokespersonThanakornWangboonkongchanadisclosed that Prime Minister and Defense Minister Gen. Prayut Chan-o-chawas reportedthatBangkok has been awarded as thebestcityby “DestinAsian2022 Readers’ Choice Awards”. TheDestinAsian, a travel and lifestyle magazine in the Asia-Pacific region,took the surveys from the readers, and came up with the list of best cities in the Asia Pacific, of which the top 5 are: Bangkok, Singapore, Tokyo, Hong Kong, and Seoul. Bangkok has been named the “Best City” once in 2020.
This year, another two Thai destinations, Phuket and Ko Samui, were also popularamong theDestinAsianreaders, taking the3rdand4thplace in the "Best Islands” category, respectively.They are ranked behind Ko Bali and Maldives. Suvarnabhumi International Airport also ranks 3rdunderthe best airportcategory, and THAI Airways’ Royal Orchid Plus program has been awarded 4thfor'Best Frequent Flier Program'.
According to the Government Spokesperson,the survey forDestinAsianReaders’ Choice Awardshas consecutively been conducted for over 10 years tolook at the top destinations,airlines,sealines,cities and islands in the Asia-Pacific region. For this year’s awards, the survey was takenfrom theDestinAsianreaders of September- October 2021and Online Editions.
The Prime Minister is pleased with the survey result, which shows that Thailand has always been one of the top destinations among global tourists. The Government’seffort toease measures on entering into the Kingdomis expected to add a plus point to the confidence of global tourists and facilitate their travel to Thailand.The private sector and concerned agencies are urged toseek opportunity to grow and present the world with Thailand’s potentials and distinguishedness as leader of global tourism industry.
วันจันทร์ที่ 9 พฤษภาคม 2565
สำนักงานปลัดกระทรวงกลาโหม จัดกิจกรรมวันทำความสะอาดใหญ่ (Big Cleaning Day) เพื่อเตรียมการรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี
เสด็จพระราชดำเนินทรงบวงสรวงพระหลักเมือง เนื่องในโอกาสกรุงรัตนโกสินทร์ ครบ ๒๔๐ ปี (๑๐ พ.ค.๖๕)
เช้าวันนี้ ๙ พฤษภาคม ๒๕๖๕ เวลา ๐๘.๐๐ น. สำนักงานปลัดกระทรวงกลาโหม จัดกิจกรรมวันทำความสะอาดใหญ่ (Big Cleaning Day) เพื่อเตรียมการรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดำเนินทรงบวงสรวงพระหลักเมือง เนื่องในโอกาสกรุงรัตนโกสินทร์ ครบ ๒๔๐ ปี (๑๐ พ.ค.๖๕) ณ บริเวณโดยรอบศาลหลักเมือง และศาลาว่าการกลาโหม
สำหรับการดำเนินกิจกรรมในครั้งนี้ มีผู้เข้าร่วมกิจกรรมทำความสะอาดปรับปรุงภูมิทัศน์ ประกอบด้วยข้าราชการจาก นขต สป. ส่วนราชการในพื้นที่ และประชาชนในพื้นที่โดยรอบ จำนวน ๔๕๐ คน ร่วมกันปรับปรุงภูมิทัศน์ให้เกิดความเรียบร้อย มีความสวยงาม โดยร่วมกันทำความสะอาด เก็บขยะ สำหรับประชาชนทุกคนที่มาร่วมกิจกรรมในครั้งนี้ ถือเป็นจิตอาสาที่เสียสละเพื่อส่วนรวม ตามพระราโชบายของพระบาทสมเด็จพระเจ้าอยู่หัว ที่ต้องการให้คนไทยมีความเสียสละ มีความรัก และมีความสามัคคีในการทำความดีเพื่อสังคม
#สำนักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สำนักงานตำรวจแห่งชาติ
วันอังคารที่ 1 กุมภาพันธ์ 2565
เริ่มพรุ่งนี้ (31ม.ค.65) ฉีดวัคซีนป้องกันโควิด-19 ในเด็ก 5-11 ปี
วันอาทิตย์ที่ 31 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยกรณีพบผู้ป่วยโควิด-19 เป็นเด็กจำนวนเพิ่มขึ้นอย่างต่อเนื่อง จึงเปิดบริการฉีดวัคซีนป้องกันโรคโควิด-19 แก่เด็กอายุ 5-11 ปี ให้เข้ารับบริการด้วยความสมัครใจ เริ่มวันพรุ่งนี้ (31ม.ค.65) ที่สถาบันสุขภาพเด็กแห่งชาติมหาราชินี หรือ รพ.เด็ก เป็นแห่งแรก โดยเบื้องต้นเน้นกลุ่มเด็กที่มีโรคประจำตัวเนื่องจากเป็นกลุ่มที่มีความเสี่ยง ก่อนที่จะกระจายบริการฉีดวัคซีนไปยัง รพ. และโรงเรียนต่าง ๆ ส่วนกลุ่มเด็กเล็กที่มีอายุน้อยกว่า 5 ปี ควรหลีกเลี่ยงการพาไปในสถานที่ที่มีคนจำนวนมากเพื่อลดโอกาสในการรับเชื้อ และผู้ปกครองที่อยู่ใกล้ชิดเด็กควรได้รับวัคซีนอย่างครบโดส ทั้งนี้ ขอความร่วมมือผู้ปกครองทำความเข้าใจแก่บุตรหลานถึงอาการของโรคโควิด-19 และเป็นโรคที่สามารถรักษาหายได้
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 22 กุมภาพันธ์ 2565
ปลัดดีอีเอส ร่วมเวที "APAC Beyond" แลกเปลี่ยนมุมมองกับผู้นำทางความคิดจาก 8 ประเทศในภูมิภาคอาเซียน ในหัวข้อ “Online Security for all”
ปลัดดีอีเอส ร่วมเวที "APAC Beyond" แลกเปลี่ยนมุมมองกับผู้นำทางความคิดจาก 8 ประเทศในภูมิภาคอาเซียน ในหัวข้อ “Online Security for all”
เมื่อวันที่22กุมภาพันธ์2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเข้าร่วมเสวนาออนไลน์"APAC Beyond"ในหัวข้อ “Online Security for all”จัดโดยบริษัทกูเกิล(ประเทศไทย)จำกัด เพื่อเปิดเวทีให้ผู้นำทางความคิดในภูมิภาคเอเชียแปซิฟิกร่วมหารือประเด็นปัญหาสำคัญเร่งด่วนที่กระทบต่อทุกภาคส่วนมุ่งสร้างความเข้าใจเชิงลึกแก่ผู้ร่วมงานเกี่ยวกับภัยคุกคามความมั่นคงทางไซเบอร์รวมถึงการหาวิธีการรับมือในปัจจุบันและอนาคตโดยมีผู้แทนประเทศในภูมิภาคเอเชียแปซิฟิกจำนวน8ท่านทั้งจากหน่วยงานภาครัฐองค์กรไม่แสวงหากำไรและผู้นำทางความคิด ร่วมอภิปรายออนไลน์ในครั้งนี้ด้วยสำหรับหัวข้อในการแลกเปลี่ยนมุมมอง เพื่อส่งเสริมการรักษาความมั่งคงปลอดภัยบนโลกออนไลน์อาทิCybersecurity threats in APAC:What are the biggest cybersecurity threats ,New technologies : How can we leverage technologyเป็นต้น
**************